PRIME พุ่ง 7% โบรกชี้ครึ่งปีหลังโต! รายได้ EPC เพิ่ม-โรงไฟฟ้าโซลาร์ญี่ปุ่น 4 MW หนุน
PRIME พุ่ง 7% โบรกฯชี้ครึ่งปีหลังโตดีกว่าครึ่งปีแรก เริ่มรับรู้รายได้หลังจากการ COD โรงไฟฟ้าโซลาร์ญี่ปุ่น 4.0 เมกะวัตต์ ขึ้นในช่วงไตรมาส 4 ปี 2564 เข้ามาหนุน และการรับรู้รายได้ EPC ที่เพิ่มขึ้น
16 ก.ย. 2564

ผู้สื่อข่าวรายงานว่า วันนี้ (15 ก.ย. 2564) ราคาหุ้น บริษัท ไพร์ม โรด เพาเวอร์ จำกัด (มหาชน) หรือ PRIME ณ เวลา 10.39 น. อยู่ที่ระดับ 2.08 บาท บากไป 0.14 บาท หรือขึ้นไป 7.22% โดยทำจุดสูงสุดที่ 2.18 บาท และทำจุดต่ำสุดที่ 1.98 บาท ด้วยมูลค่าการซื้อขาย 136.98 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์แนะนำ “ซื้อ” PRIME ให้ราคาเป้าหมาย 3.40 บาท โดยยังคงประมาณการกำไรปกติปี 2564 แนวโน้มครึ่งหลังของปี 2564 เติบโตจากครึ่งแรกของปี 2564 เบื้องต้นคงประมาณ การกำไรปกติปี 2564 อยู่ที่ 469 ล้านบาท เพิ่มขึ้น 43%  จากงวดเดียวกันของปีก่อน แม้ครึ่งแรกงของปี 2564 คิดเป็น 36% ของประมาณการ
อย่างไรก็ตามคาดผลประกอบการครึ่งหลังของปี 2564 เติบโตได้ดีจากครึ่งแรกของปี 2564 จากการ COD โรงไฟฟ้าโซลาร์ญี่ปุ่น 4.0 เมกะวัตต์ (COD ไตรมาส 4 ปี 2564) และการรับรู้รายได้ EPC ที่เพิ่มขึ้นในช่วงครึ่งปีหลัง (ครึ่งแรกของปี 2564 รับรู้รายได้ราว 10% จาก backlog เท่านั้น
ทั้งนี้มีการลงทุนอย่างแข็งขันทั้งในและต่างประเทศ โดยมีโครงการอยู่ระหว่างการเจรจาเพิ่มเติมอีกราว 1,000 เมกะวัตต์ (ไต้หวัน 200- 500 เมกะวัตต์, อุซเบกิสถาน 200-500 เมกะวัตต์) คาดจะเห็นความคืบหน้าในปี 2564